સલમાન પર આરોપ છે કે તેણે જોધપુર નજીક કણકણી ગામ ખાતે બે કાળિયારનો શિકાર કર્યો હતો. ‘હમ સાથ સાથ હૈ’ ફિલ્મનાં શૂટિંગ દરમિયાન ઓક્ટોબર-૧૯૯૮માં આ ઘટના બની હતી. સરકારી વકીલ ભવાની સિંહે કહ્યું હતું કે તે સમયે રાત્રે અન્ય કલાકારો પણ તેની સાથે જીપ્સી કારમાં હતા. કાળિયારના ટોળાને જોઈને તેના પર સલમાને ગોળીબાર કર્યો હતો, જેમાં બે કાળિયાર માર્યા ગયા હતા. સલમાનના વકીલે દલીલ કરી હતી કે કાળિયાર સલમાનની ગોળીથી જ મર્યા તેના કોઈ પુરાવા નથી.